EELNÕU

detsember 2025

**Väärtpaberituru seaduse ja teiste seaduste muutmise seadus**

**§ 1. Väärtpaberituru seaduse muutmine**

Väärtpaberituru seaduses tehakse järgmised muudatused:

**1)** paragrahvi 2 lõike 1 punkti 3 täiendatakse pärast sõna „väärtpabereid“ tekstiosaga „või millest tuleneb rahaline arveldus, mille kindlaksmääramise aluseks on vabalt võõrandatavad väärtpaberid, valuutad, intressimäärad või tootlused, kaubad või muud indeksid või näitajad“;

**2)** paragrahvi 3 lõikes 5 asendatakse tekstiosa „14.–18.“ tekstiosaga „14.–17.“;

**3)** paragrahvi 40 täiendatakse lõikega 71 järgmises sõnastuses:

„(71) Euroopa Parlamendi ja nõukogu määruse (EL) 2019/2033 artiklis 7 nimetatud juhul kohaldatakse käesoleva seaduse § 792 lõikeid 2–11, §-e 793 ja 794, § 822 lõikeid 3–8, §-e 833 ja 1102, § 1103 lõiget 1 ja lõike 2 punkti 3 investeerimisühingu suhtes individuaalsel ja konsolideeritud alusel. Nimetatud sätteid ei kohaldata kolmandas riigis asutatud tütarettevõtja suhtes, kes kuulub konsolideeritud järelevalve alla, kui Euroopa Liidus asuv emaettevõtja tõendab inspektsioonile, et sätete kohaldamine on selle kolmanda riigi õigusega vastuolus.“;

**4)** paragrahvi 46 lõiget 6 täiendatakse kolmanda lausega järgmises sõnastuses:

„Sellise kliendi puhul ei eeldata asjatundliku kliendiga võrreldavaid väärtpaberiturualaseid teadmisi ja kogemusi.“;

**5)** paragrahvi 47 täiendatakse lõikega 9 järgmises sõnastuses:

„(9) Käesolevas osas investeerimis- ja kõrvalteenuse osutamise suhtes sätestatud õigusi ei kohaldata teenuste osutamisel osapoolena tehingutes, mida teevad käesoleva paragrahvi lõike 1 punktis 7 nimetatud riigi võlgade haldajad või Euroopa Keskpankade Süsteemi liikmed, kes täidavad Euroopa Liidu toimimise lepingus ning protokollis nr 4 Euroopa Keskpankade Süsteemi ja Euroopa Keskpanga põhikirja kohta sätestatud ülesandeid või samaväärseid funktsioone riigisiseste õigusnormide alusel.“;

**6)** paragrahvi 741 lõiget 6 täiendatakse pärast sõnu „konsolideerimisgruppi kuuluv isik“ sõnadega „või nimetatud isikuid kontrolliv isik“;

**7)** paragrahvi 741 lõiget 7 täiendatakse kolmanda lausega järgmises sõnastuses:

„Teiste finantsjärelevalve asutuste nõudmisel edastab inspektsioon viivitamata ka andmed, mis on nimetatud hindamisel asjakohased.“;

**8)** paragrahvi 75 lõike 1 teises lauses asendatakse tekstiosa „kuid tähtaeg ei või kokku ületada 12 kuud“ tekstiosaga „kui see on asjakohane“;

**9)** paragrahvi 792 lõige 6 muudetakse ja sõnastatakse järgmiselt:

„(6) Investeerimisühing teeb kontrollifunktsiooni raames vähemalt üks kord aastas tasustamise põhimõtete rakendamise keskse ja sõltumatu sisekontrolli.“;

**10)** paragrahvi 792 lõige 8 muudetakse ja sõnastatakse järgmiselt:

„(8) Kontrollifunktsiooni täitvad töötajad peavad olema sõltumatud nende kontrollitavatest äriüksustest, neil peavad olema asjakohased volitused ning neid peab tasustama vastavalt nende täidetava funktsiooniga seotud eesmärkide saavutamisele, olenemata nende kontrollitavate ärivaldkondade tulemustest.“;

**11)** paragrahvi 793 lõikest 3 jäetakse välja teine lause;

**12)** paragrahvi 793 lõike 4 esimeses lauses asendatakse tekstiosa „Tulemustasu maksmisel arvestatakse“ tekstiosaga „Käesoleva paragrahvi lõike 2 kohaldamisel tuleb selles nimetatud instrumentide suhtes kohaldada asjakohaseid võõrandamispiiranguid, mis on kooskõlas“;

**13)** paragrahvi 793 lõike 5 teisest lausest jäetakse välja sõnad „investeerimisühingu kapitalibaasi arvestades“;

**14)** paragrahvi 793 lõike 6 sissejuhatavas lauseosas asendatakse tekstiosa „Tulemustasu vähendatakse kuni 100 protsenti“ tekstiosaga „Vastavalt investeerimisühingu kehtestatud kriteeriumidele vähendatakse tulemustasu või nõutakse väljamakstud tulemustasu tagasi kuni 100 protsendi ulatuses“;

**15)** paragrahvi 793 lõike 8 teist lauset täiendatakse pärast sõna „kujul“ tekstiosaga „, kohaldades viie aasta pikkust võõrandamispiirangut“;

**16)** paragrahvi 793 lõike 10 punkti 1 täiendatakse pärast sõna „maksa“ sõnadega „nõukogu ega“;

**17)** paragrahvi 793 lõike 10 punkti 2 täiendatakse pärast sõna „töötajatele“ tekstiosaga „, mis vastab teatavale osale töötaja netosissetulekust“;

**18)** paragrahvi 794 lõige 1 muudetakse ja sõnastatakse järgmiselt:

„(1) Investeerimisühing, mille bilansilise ja bilansivälise vara väärtus oli asjaomasele majandusaastale vahetult eelnenud nelja-aastasel ajavahemikul keskmiselt suurem kui 100 miljonit eurot, peab moodustama nõukogu liikmetest koosneva töötasukomitee. Töötasukomitee koosseis peab olema soolises tasakaalus.“;

**19)** paragrahvi 794 lõike 3 punkti 2 täiendatakse pärast sõna „hindab“ sõnadega „asjatundlikult ja sõltumatult“;

**20)** paragrahvi 794 lõikes 4 asendatakse tekstiosa „ja klientide“ tekstiosaga „, klientide, investorite ja investeerimisühingu teiste sidusrühmade“;

**21)** paragrahvi 822 lõige 2 muudetakse ja sõnastatakse järgmiselt:

„(2) Investeerimisühing kehtestab usaldusväärse, tulemusliku ja kõikehõlmava korra, strateegiad ja protsessid, et hinnata ja säilitada pidevalt sisemise kapitali suurust, liike ja koosseisu ning likviidset vara, mida ta peab piisavaks, et katta seda laadi ja selle tasemega riske, mida ta võib teistele tekitada ning millele see investeerimisühing on avatud või võib avatud olla. Nimetatud kord, strateegiad ja protsessid peavad vastama investeerimisühingu tegevuse ning ärimudeli ja tegevusega seotud riskide laadile, ulatusele ja keerukusele. Investeerimisühing vaatab nimetatud korra, strateegiad ja protsessid regulaarselt üle.“;

**22)** paragrahvi 822 lõike 3 sissejuhatav lauseosa muudetakse ja sõnastatakse järgmiselt:

„Investeerimisühing kehtestab usaldusväärsed strateegiad, poliitika, protsessid ja süsteemid, et teha kindlaks, mõõta, juhtida ja jälgida:“;

**23)** paragrahvi 822 lõike 3 punkti 4 täiendatakse pärast sõna „asjakohastel“ tekstiosaga „, sealhulgas päevasisestel“;

**24)** paragrahvi 822 täiendatakse lõikega 31 järgmises sõnastuses:

„(31) Käesoleva paragrahvi lõikes 3 nimetatud strateegiad, poliitika, protsessid ja süsteemid peavad vastama investeerimisühingu keerukusele, riskiprofiilile ja tegevuse ulatusele ning juhtorgani kindlaks määratud riskitaluvusele ning kajastama investeerimisühingu olulisust igas lepinguriigis, kus ta tegutseb.“;

**25)** paragrahvi 822 lõikes 4 asendatakse tekstiosa „punktis 1 nimetatud riskide hindamisel“ tekstiosaga „punkti 1 ja lõike 31 kohaldamisel“;

**26)** paragrahvi 856 lõike 13 punktid 1–3 muudetakse ja sõnastatakse järgmiselt:

„1) investeerimisühing ning korralduste täitmise teenust osutav ja analüüse koostav kolmas isik on sõlminud lepingu, milles on kindlaks määratud tasustamise metoodika, sealhulgas see, kuidas üldiselt võetakse investeerimisteenuste kogumaksumuse kindlaksmääramisel arvesse analüüsi kogukulusid;

2) investeerimisühing teavitab oma kliente sellest, kas ta otsustab korralduste täitmise teenuse ja analüüsi eest maksta ühismaksega või eraldi, ning teeb neile kättesaadavaks korralduste täitmise teenuse ja analüüsi eest tasumise põhimõtted, sealhulgas esitatava teabe liik olenevalt investeerimisühingu valitud makseviisist ning asjakohasel juhul see, kuidas investeerimisühing ennetab või haldab huvide konflikte vastavalt käesoleva seaduse §-s 824 sätestatule, kui ta maksab korralduste täitmise teenuse ja analüüsi eest ühismaksega;

3) investeerimisühing hindab kasutatud analüüsi kvaliteeti, kasutatavust ja väärtust ning seda, kuidas see analüüs aitab kaasa paremate investeerimisotsuste tegemisele, igal aastal.“;

**27)** paragrahvi 856 lõiget 13 täiendatakse punktiga 4 järgmises sõnastuses:

„4) kui investeerimisühing otsustab maksta korralduste täitmise teenuse ja kolmanda isiku analüüsi eest eraldi, tasutakse kolmanda isiku koostatud analüüsi eest kas investeerimisühingu poolt ja tema kulul tehtavate otseste maksetega või maksetega investeerimisühingu kontrollitavalt eraldiseisvalt analüüsimaksete kontolt.“;

**28)** paragrahvi 856 täiendatakse lõigetega 131 ja 132 järgmises sõnastuses:

„(131) Erandina võib investeerimisühing tellida analüüsi koostajalt analüüse ilma käesoleva paragrahvi lõigetes 1–12 sätestatud nõudeid arvestamata, kui analüüsi koostaja ei osuta korralduste täitmise teenust ega kuulu korralduste täitmise või maakleriteenuseid pakkuva investeerimisühinguga samasse konsolideerimisgruppi. Sellisel juhul järgib investeerimisühing käesoleva paragrahvi lõike 13 punktis 3 sätestatud nõuet.

(132) Investeerimisühing dokumenteerib talle koostatud kolmanda isiku analüüsidele omistatavad kogukulud, kui need on investeerimisühingule teada, ning teeb taotluse korral selle teabe oma klientidele kättesaadavaks igal aastal.“;

**29)** paragrahvi 856 lõike 14 sissejuhatav lauseosa muudetakse ja sõnastatakse järgmiselt:

„Analüüs käesoleva paragrahvi ja käesoleva seaduse § 858 tähenduses on analüüsimaterjal või teenus:“;

**30)** paragrahvi 856 täiendatakse lõikega 15 järgmises sõnastuses:

„(15) Käesoleva paragrahvi ja käesoleva seaduse § 858 tähenduses ei käsitata analüüsina kauplemiskommentaare ega muid sihipäraseid kauplemise nõustamisteenuseid, mis on lahutamatult seotud väärtpaberitehingu tegemisega.“;

**31)** seadust täiendatakse §-ga 858 järgmises sõnastuses:

„**§ 858. Investeerimisühingu või kolmanda isiku koostatud analüüs**

(1) Investeerimisühingu või kolmanda isiku koostatud analüüs, mida investeerimisühing, selle kliendid või potentsiaalsed kliendid kasutavad või mida neile levitatakse, peab olema õiglane, selge ja mitteeksitav. Analüüs peab olema sellisena või sarnase nimetuse kaudu selgelt tuvastatav, tingimusel et kõik analüüsi suhtes kohaldatavad komisjoni delegeeritud määruses (EL) nr 2017/565 sätestatud tingimused on täidetud.

(2) Investeerimisühing, kes osutab väärtpaberiportfelli valitsemise või muid investeerimis- või kõrvalteenuseid, peab tagama, et analüüs, mida ta klientidele või potentsiaalsetele klientidele levitab ja mille eest on täielikult või osaliselt maksnud emitent, nimetatakse emitendi rahastatud analüüsiks üksnes siis, kui see on koostatud kooskõlas emitendi rahastatud analüüsi käsitleva Euroopa Liidu tegevusjuhendiga, mis on kehtestatud Euroopa Parlamendi ja nõukogu direktiivi 2014/65/EL artikli 24 lõike 3c alusel Euroopa Väärtpaberiturujärelevalve Asutuse välja töötatud regulatiivsete tehniliste standarditega (edaspidi käesolevas paragrahvis *tegevusjuhend*).

(3) Emitendi rahastatud analüüsiks nimetatud analüüsi esilehel peab olema selgelt ja nähtavalt märgitud, et see on koostatud kooskõlas tegevusjuhendiga. Mis tahes muu analüüsimaterjal, mille eest on täielikult või osaliselt maksnud emitent, kuid mis ei ole koostatud kooskõlas tegevusjuhendiga, tuleb nimetada reklaamteateks.

(4) Investeerimisühingul, kes koostab või levitab emitendi rahastatud analüüse, peab olema organisatsiooniline kord tagamaks, et sellised analüüsid on koostatud kooskõlas tegevusjuhendiga ning need vastavad käesoleva paragrahvi lõigetele 1–3.“;

**32)** paragrahvi 108 täiendatakse lõikega 51 järgmises sõnastuses:

„(51) Käesoleva seaduse § 822, § 230 lõigete 11 ja 5 ning § 23610 lõigete 4–6, samuti Euroopa Parlamendi ja nõukogu määruse (EL) 2019/2033 kohaldamisel on inspektsioonil õigus nõuda käesolevas seaduses ja nimetatud määruses sätestatud nõuetega võrreldes lisa- või sagedasemat aruandlust, sealhulgas kapitali- ja likviidsuspositsioonide kohta, üksnes juhul, kui on täidetud üks järgmistest tingimustest:

1) tegemist on ühe käesoleva seaduse § 230 lõike 11 punktides 1 ja 2 nimetatud juhuga;

2) inspektsioon peab vajalikuks koguda käesoleva seaduse § 230 lõike 11 punktis 2 nimetatud tõendeid;

3) lisateave on vajalik käesoleva seaduse § 230 lõikes 5 nimetatud ülevaatamiseks ja hindamiseks.“;

**33)** paragrahvi 108 lõike 6 teine lause muudetakse ja sõnastatakse järgmiselt:

„Inspektsioon ei nõua käesoleva paragrahvi lõigete 5 ja 51 alusel lisateabe esitamist, kui teave on talle kättesaadav muus vormis või erineva detailsuse astmega ning see ei takista tal teabest sama kvaliteedi ja usaldusväärsusega teabe tuletamist.“;

**34)** paragrahvi 1103 lõike 1 esimene ja teine lause muudetakse ning sõnastatakse järgmiselt:

„Investeerimisühing edastab majandusaasta aruande avalikustamise päeval Euroopa Parlamendi ja nõukogu määruse (EL) 2019/2033 artikli 51 esimese lõigu punktides c ja d nimetatud teabe ning teabe soolise palgalõhe kohta inspektsioonile, kes kasutab seda tasustamissuundumuste ja -tavade võrdlemiseks. Samuti annab investeerimisühing inspektsioonile miljoni euro suuruste töötasuvahemike kaupa teavet selliste investeerimisühingus töötavate füüsiliste isikute arvu kohta, kelle töötasu on majandusaastal miljon eurot või rohkem, sealhulgas teavet nende töökohustuste, asjaomase ärivaldkonna, põhitöötasu, tulemustasu, lisatasude ja pensionimaksete kohta.“;

**35)** paragrahvi 113 lõike 1 punktis 4 asendatakse sõnad „audiitori märkustega vandeaudiitori aruanne“ sõnadega „märkustega või vastupidise arvamuse avaldamine või arvamuse avaldamisest loobumine“;

**36)** paragrahvi 120 lõike 3 esimeses lauses asendatakse tekstiosa „141.–18.“ tekstiosaga „141.–17.“;

**37)** paragrahvi 120 täiendatakse lõikega 8 järgmises sõnastuses:

„(8) Käesolevas osas kauplemiskoha korraldamise suhtes sätestatud õigusi ei kohaldata käesoleva seaduse § 47 lõikes 9 sätestatud juhul.“;

**38)** paragrahvi 125 lõikes 1 asendatakse arv „125 000“ arvuga „375 000“;

**39)** paragrahvi 125 täiendatakse lõikega 11 järgmises sõnastuses:

„(11) Inspektsiooni loal võib korraldaja aktsiakapital olla vähemalt 125 000 eurot, kui see on inspektsiooni hinnangul piisav korraldaja finantsriski maandamiseks, arvestades muu hulgas käesoleva seaduse § 1246 lõikes 6 nimetatud asjaolusid. Inspektsioonil on õigus nõuda korraldaja aktsiakapitali suurendamist käesoleva paragrahvi lõikes 1 nimetatud summani, kui inspektsiooni hinnangul ei ole korraldaja aktsiakapital enam piisav tema finantsriski maandamiseks, arvestades muu hulgas käesoleva lõike esimeses lauses viidatud asjaolusid.“;

**40)** paragrahvi 127 lõike 2 punkt 10 muudetakse ja sõnastatakse järgmiselt:

„10) õiguskaitsevahendid, sealhulgas leppetrahvid, käesoleva seaduse ning selle alusel kehtestatud õigusakti ja reglemendi rikkumise eest, samuti nende rakendamise vaidlustamise kord ning õiguskaitsevahendite rakendamise avalikustamine korraldaja poolt;“;

**41)** paragrahvi 1321 lõige 4 muudetakse ja sõnastatakse järgmiselt:

„(4) Käesoleva osa 14.–17. peatükis väärtpaberite kohta sätestatut ei kohaldata Euroopa Parlamendi ja nõukogu määruse (EL) 2017/1129 artiklis 1 sätestatud erandite ning käesoleva seaduse § 14 lõikes 2 nimetatud väärtpaberite suhtes. Nimetatud väärtpaberitega turul kauplemine toimub vastavalt selle turu reglemendile, kus väärtpaberid kauplemisele võetakse.“;

**42)** paragrahvi 1325 lõike 1 punktis 2 asendatakse sõna „võõrandatav“ sõnaga „kaubeldav“;

**43)** seadust täiendatakse §-ga 1326 järgmises sõnastuses:

„**§ 1326. Lisatingimused aktsiate turule kauplemisele võtmiseks**

(1) Aktsiaid võib kauplemisele võtta, kui nende turuväärtus või kui seda ei ole võimalik hinnata, aktsiaseltsi viimase majandusaasta omakapital on vähemalt miljon eurot.

(2) Käesoleva paragrahvi lõikes 1 sätestatud nõuet ei kohaldata selliste aktsiate kauplemisele võtmise suhtes, mis on juba kauplemisele võetud aktsiatega sama liiki.

(3) Kauplemisele võib võtta üksnes aktsiaid, mille puhul on kauplemisele võtmise ajal täidetud vähemalt üks järgmistest tingimustest:

1) piisav arv aktsiaid on avalikkuse hulka kuuluvate investorite käes (edaspidi *avalikkusele kuuluv*);

2) aktsiad kuuluvad piisavale arvule aktsionäridele;

3) avalikkusele kuuluvate aktsiate turuväärtus vastab piisaval määral kõigi seda liiki aktsiate turuväärtusele.

(4) Aktsiaid ei käsitata avalikkusele kuuluvaks, kui need kuuluvad emitendi või tema tütarettevõtja juhtkonnale või nimetatud isikute lähikondlastele.

(5) Kui ühe aktsionäri omanduses on enam kui viis protsenti emitendi aktsiatega esindatud häältest, ei käsitata neid aktsiaid avalikkusele kuuluvaks, välja arvatud juhul, kui korraldaja kauplemisele võtmist otsustav organ otsustab, et sellist isikut võib pidada avalikkuse hulka kuuluvaks.“;

**44)** seaduse 18. peatükk tunnistatakse kehtetuks;

**45)** paragrahvi 1635 lõiget 1 täiendatakse pärast sõnu „mitmepoolne kauplemissüsteem“ sõnadega „või selle segment“;

**46)** paragrahvi 1635 lõige 2 muudetakse ja sõnastatakse järgmiselt:

„(2) Käesoleva paragrahvi lõikes 1 nimetatud teavituse saamisel ja kui on täidetud lõikes 3 ning komisjoni delegeeritud määruse (EL) nr 2017/565 artiklis 78 ning mitmepoolse kauplemissüsteemi segmendi puhul lisaks käesoleva paragrahvi lõikes 31 nimetatud tingimused, teavitab inspektsioon esimesel võimalusel Euroopa Väärtpaberiturujärelevalve Asutust mitmepoolse kauplemissüsteemi või selle segmendi registreerimisest kasvuturuna.“;

**47)** paragrahvi 1635 lõike 3 sissejuhatavat lauseosa täiendatakse pärast sõna „korraldaja“ sõnaga „tõhusaid“;

**48)** paragrahvi 1635 täiendatakse lõigetega 31 ja 32 järgmises sõnastuses:

„(31) Mitmepoolse kauplemissüsteemi asjaomase segmendi suhtes rakendatavad reeglid, süsteemid ja protseduurid peavad lisaks käesoleva paragrahvi lõikes 3 sätestatud tingimustele tagama vähemalt kõigi järgmiste tingimuste täitmise:

1) kasvuturuna registreeritud mitmepoolse kauplemissüsteemi segment on selgelt eraldatud mitmepoolse kauplemissüsteemi korraldaja korraldatavatest muudest turusegmentidest ning sellel on muu hulgas erinev nimi, reeglistik, turundusstrateegia ja avalik kuvand ning konkreetselt kasvuturu segmendina registreeritud segmendile määratud turu tunnuskood;

2) tehingud asjaomases kasvuturu segmendis on selgelt eristatavad muust turutegevusest mitmepoolse kauplemissüsteemi teistes segmentides;

3) inspektsiooni nõudmisel esitab mitmepoolse kauplemissüsteemi korraldaja asjaomases kasvuturu segmendis kauplemisele võetud väärtpaberite täieliku loetelu ning kogu inspektsiooni nõutud teabe kasvuturu segmendi toimimise kohta.

(32) Kasvuturu korraldaja võib kehtestada kasvuturu suhtes lisatingimusi, arvestades käesoleva paragrahvi lõikes 5 sätestatut.“;

**49)** paragrahvi 1635 lõiked 4 ja 5 muudetakse ning sõnastatakse järgmiselt:

„(4) Kasvuturu korraldaja taotlusel või juhul, kui kasvuturg ei vasta käesoleva paragrahvi lõikes 3 ja mitmepoolse kauplemissüsteemi segmendi puhul lisaks lõikes 31 sätestatule, tühistab inspektsioon mitmepoolse kauplemissüsteemi või selle segmendi kasvuturuna registreerimise, võttes arvesse komisjoni delegeeritud määruse (EL) nr 2017/565 artiklis 79 sätestatut, ning teavitab sellest esimesel võimalusel Euroopa Väärtpaberiturujärelevalve Asutust.

(5) Kasvuturule kauplemisele võetud väärtpaberiga võib kaubelda ka muus kauplemiskohas tingimusel, et emitenti on sellest teavitatud ja ta ei ole esitanud vastuväiteid. Kui muu kauplemiskoht on teine kasvuturg või selle segment, ei kohaldata emitendi suhtes seoses selle teise kasvuturuga ühtegi ühingu juhtimiskorraldusega ega teabe esmase, jooksva või ühekordse avalikustamisega seotud kohustust. Kui muu kauplemiskoht ei ole teine kasvuturg, tuleb emitenti teavitada kõigist tema suhtes seoses muu kauplemiskohaga kohaldatavatest nimetatud kohustustest.“;

**50)** paragrahvi 169 lõikest 2 jäetakse välja sõnad „börsikorraldaja või“;

**51)** seadust täiendatakse 222. peatükiga järgmises sõnastuses:

„**222. peatükk**

**EMITENDI POOLT MUU TEABE AVALIKUSTAMINE**

**§ 2117. Emitendi rahastatud analüüsi avalikustamine Euroopa ühtse juurdepääsupunkti kaudu**

(1) Emitent võib esitada oma käesoleva seaduse § 858 lõikes 2 nimetatud emitendi rahastatud analüüsi inspektsioonile, et teha see juurdepääsetavaks Euroopa Parlamendi ja nõukogu määruse (EL) 2023/2859, millega luuakse Euroopa ühtne juurdepääsupunkt, mis tagab keskse juurdepääsu finantsteenuste, kapitaliturgude ja kestlikkusega seotud avalikult kättesaadavale teabele (ELT L, 2023/2859, 20.12.2023), alusel loodud Euroopa ühtse juurdepääsupunkti kaudu.

(2) Käesoleva paragrahvi lõikes 1 nimetatud analüüsi inspektsioonile esitamise korral peab emitent tagama, et:

1) selle esilehel on selgelt ja nähtavalt märgitud, et see on koostatud kooskõlas käesoleva seaduse § 858 lõikes 2 nimetatud tegevusjuhendiga;

2) sellega on kaasas metaandmed, milles täpsustatakse, et teave vastab nimetatud tegevusjuhendile.

(3) Käesoleva paragrahvi kohaselt avalikustatavat emitendi rahastatud analüüsi ei käsitata korraldatud teabena ega investeerimisanalüüsina ning selle suhtes ei teostata samal tasemel järelevalvet nagu korraldatud teabe või investeerimisanalüüsi üle.“;

**52)** paragrahvi 230 lõike 42 punkti 3 täiendatakse pärast sõna „ja“ tekstiosaga „käesoleva seaduse 20. peatükis sätestatud kohustuse rikkumisega seoses tehtud väärteoasja lahendi või haldusakti korral ka“;

**53)** paragrahvi 230 lõike 5 sissejuhatavat lauseosa täiendatakse pärast sõna „määral“ tekstiosaga „, võttes arvesse investeerimisühingu suurust, riskiprofiili ja ärimudelit,“;

**54)** paragrahvi 230 lõike 5 punkti 4 täiendatakse pärast sõna „hinnang“ tekstiosaga „, võttes arvesse süsteemse riski kindlakstegemist ja mõõtmist vastavalt Euroopa Parlamendi ja nõukogu määruse (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12–47), artiklile 23 või Euroopa Süsteemsete Riskide Nõukogu soovitusi“;

**55)** paragrahvi 230 lõike 5 punkti 5 täiendatakse pärast sõna „turvariskid“ tekstiosaga „, et tagada investeerimisühingu protsesside, andmete ja varade konfidentsiaalsus, terviklikkus ja kättesaadavus“;

**56)** paragrahvi 235 punkt 10 muudetakse ja sõnastatakse järgmiselt:

„10) nõuda, et investeerimisühing esitaks ühe aasta jooksul käesoleva seaduse ning Euroopa Parlamendi ja nõukogu määruse (EL) 2019/2033 kohastele järelevalvenõuetele vastavuse taastamise kava, määraks selle rakendamise tähtaja ning täiustaks kava ulatust ja tähtaega;“;

**57)** paragrahvi 235 täiendatakse punktiga 18 järgmises sõnastuses:

„18) peatada selliste emitendi rahastatud analüüside levitamine investeerimisühingu poolt, mis ei ole koostatud kooskõlas käesoleva seaduse § 858 lõikes 2 nimetatud tegevusjuhendiga.“;

**58)** paragrahvi 2361 lõike 11 esimene lause muudetakse ja sõnastatakse järgmiselt:

„Inspektsioon võib järelevalve eesmärgil, kui see on Eesti finantssüsteemi stabiilsuse seisukohast asjakohane, teostada kohapealset kontrolli ja uurida Eestis asuvate teises lepinguriigis asutatud investeerimisühingute filiaalide tegevust ning nõuda filiaalilt teavet tema tegevuse kohta, konsulteerides enne viivitamata lepinguriigi väärtpaberiturujärelevalve asutusega.“;

**59)** paragrahvi 2361 lõike 11 teises lauses asendatakse sõna „Pärast“ sõnadega „Esimesel võimalusel pärast“;

**60)** paragrahvi 2361 lõiget 6 täiendatakse teise lausega järgmises sõnastuses:

„Välisriigi investeerimisühingu suhtes rakendatavatest meetmetest teavitab inspektsioon enne ka Euroopa Pangandusjärelevalve Asutust ja Euroopa Väärtpaberiturujärelevalve Asutust.“;

**61)** paragrahvi 2362 lõiget 12 täiendatakse kolmanda lausega järgmises sõnastuses:

„Lepinguriigi väärtpaberiturujärelevalve asutuse nõudmisel selgitab inspektsioon üksikasjalikult, kuidas on saadud teavet ja tõendeid arvesse võetud.“;

**62)** paragrahvi 2362 lõikest 13 jäetakse välja tekstiosa „, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12–47),“;

**63)** paragrahvi 2362 lõiget 3 täiendatakse teise lausega järgmises sõnastuses:

„Nimetatud teave esitatakse inspektsioonile, kes edastab selle viivitamata välisriigi väärtpaberiturujärelevalve asutusele.“;

**64)** paragrahvi 2369 täiendatakse lõikega 11 järgmises sõnastuses:

„(11) Finantsinspektsioon võib iseseisvalt või vahendajate kaudu kohapeal kontrollida segavaldusettevõtjalt ja tema tütarettevõtjatelt saadud teavet.“;

**65)** paragrahvi 23610 lõiget 1 täiendatakse pärast sõnu „Inspektsioon vaatab“ sõnadega „regulaarselt ja“;

**66)** paragrahvi 23610 lõiget 1 täiendatakse teise lausega järgmises sõnastuses:

„Inspektsioon pöörab tähelepanu eelkõige investeerimisühingu äritegevuse muutustele ja sisemudelite rakendamisele uute toodete suhtes ning vaatab üle ja hindab, kas investeerimisühing kasutab sisemudelite puhul hästi välja töötatud ja ajakohaseid meetodeid ja tavasid.“;

**67)** paragrahvi 23610 lõike 2 esimest lauset täiendatakse pärast sõna „korral“ tekstiosaga „selles, kuidas investeerimisühingu sisemudelites riski arvesse võetakse,“;

**68)** paragrahvi 23611 lõike 1 punktis 1 asendatakse tekstiosa „investeerimisühing tekitab olulisi riske ja need“ tekstiosaga „riskielemendid või investeerimisühing tekitab teistele riske, mis on olulised ja mis“;

**69)** seadust täiendatakse normitehnilise märkusega järgmises sõnastuses:

„Euroopa Parlamendi ja nõukogu direktiiv (EL) 2024/2811, millega muudetakse direktiivi 2014/65/EL, et muuta liidu avalikud kapitaliturud äriühingute jaoks atraktiivsemaks ning hõlbustada väikeste ja keskmise suurusega ettevõtjate juurdepääsu kapitalile, ning tunnistatakse kehtetuks direktiiv 2001/34/EÜ (ELT L, 2024/2811, 14.11.2024). Viiteid direktiiviga (EL) 2024/2811 kehtetuks tunnistatud direktiivile käsitatakse viidetena direktiivile (EL) 2024/2811.“.

**§ 2. Eesti Kultuurkapitali seaduse muutmine**

Eesti Kultuurkapitali seaduse § 62 lõikes 2 asendatakse sõna „väärtpaberibörsi“ sõnadega „reguleeritud väärtpaberituru“.

**§ 3. Elektroonilise side seaduse muutmine**

Elektroonilise side seaduse § 151 lõike 4 kolmandas lauses asendatakse läbivalt sõna „väärtpaberibörsi“ sõnadega „reguleeritud väärtpaberituru“.

**§ 4. Finantsinspektsiooni seaduse muutmine**

Finantsinspektsiooni seaduses tehakse järgmised muudatused:

**1)** paragrahvi 47 lõikest 92 jäetakse välja tekstiosa „, välja arvatud juhul, kui tegemist on kiireloomulise olukorraga või kui konsulteerimine võiks kahjustada Inspektsiooni otsuse tulemuslikkust. Konsulteerimata jätmise korral teavitab Inspektsioon viivitamata vastavast otsusest teisi asjakohaseid väärtpaberiturujärelevalve asutusi“;

**2)** paragrahvi 47 täiendatakse lõikega 93 järgmises sõnastuses:

„(93) Erandina käesoleva paragrahvi lõikest 91 ei ole Inspektsioon kohustatud teiste väärtpaberiturujärelevalve asutustega konsulteerima, kui tegemist on kiireloomulise olukorraga või kui konsulteerimine võiks kahjustada Inspektsiooni otsuse tulemuslikkust. Konsulteerimata jätmise korral teavitab Inspektsioon viivitamata vastavast otsusest teisi asjakohaseid väärtpaberiturujärelevalve asutusi.“;

**3)** paragrahvi 471 lõike 22 esimeses lauses asendatakse sõnad „lubab seda teha audiitoril või eksperdil“ sõnadega „palub audiitoril või eksperdil teostada erapooletu kontrolli ning teavitada viivitamata tulemustest“;

**4)** paragrahvi 471 täiendatakse lõikega 47 järgmises sõnastuses:

„(47) Inspektsioon teeb koostööd kolmanda riigi investeerimisühingu filiaaliga samasse konsolideerimisgruppi kuuluvate üksuste järelevalveasutuste, Euroopa Väärtpaberiturujärelevalve Asutuse ja Euroopa Pangandusjärelevalve Asutusega, et tagada Euroopa Liidus teostatav kõikehõlmav, ühtne ja tõhus järelevalve konsolideerimisgrupi kogu tegevuse üle vastavalt õigusaktides, sealhulgas Euroopa Parlamendi ja nõukogu määruses (EL) nr 575/2013, Euroopa Parlamendi ja nõukogu määruses (EL) 2019/2033, mis käsitleb investeerimisühingute suhtes kohaldatavaid usaldatavusnõudeid ning millega muudetakse määrusi (EL) nr 1093/2010, (EL) nr 575/2013, (EL) nr 600/2014 ja (EL) nr 806/2014 (ELT L 314, 05.12.2019, lk 1–63), ning Euroopa Parlamendi ja nõukogu määruses (EL) nr 600/2014 finantsinstrumentide turgude kohta ning millega muudetakse määrust (EL) nr 648/2012 (ELT L 173, 12.06.2014, lk 84–148) sätestatule.“;

**5)** paragrahvi 471 lõikest 11 jäetakse välja tekstiosa „, mis käsitleb investeerimisühingute suhtes kohaldatavaid usaldatavusnõudeid ning millega muudetakse määrusi (EL) nr 1093/2010, (EL) nr 575/2013, (EL) nr 600/2014 ja (EL) nr 806/2014 (ELT L 314, 05.12.2019, lk 1–63),“;

**6)** paragrahvi 475 lõike 31 punkti 1 täiendatakse pärast sõna „kirjeldus“ tekstiosaga „, mis hõlmab kõiki reguleeritud ja reguleerimata üksusi, reguleerimata tütarettevõtjaid ja emaettevõtjaid ning investeerimisühingute konsolideerimisgrupi reguleeritud üksuste pädevaid asutusi“;

**7)** paragrahvi 475 lõikes 32 asendatakse tekstiosa „käesoleva paragrahvi lõikes 31 nimetatud teavet Inspektsioonile ei esitata või ei vastata tema järelepärimisele mõistliku aja jooksul“ tekstiosaga „Inspektsioonile ei ole esitatud asjakohast teavet vastavalt käesoleva paragrahvi lõike 3 punktile 1 viivitamata või kui koostöötaotlus, eelkõige asjakohase teabe vahetamiseks, on tagasi lükatud või kui sellele ei ole mõistliku aja jooksul vastatud“;

**8)** paragrahvi 475 täiendatakse lõikega 61 järgmises sõnastuses:

„(61) Konsolideeritud järelevalve teostamise korral võtab Inspektsioon arvesse kolleegiumi liikmeteks olevate finantsjärelevalve asutuste kavandatava või koordineeritava järelevalvetegevuse olulisust.“;

**9)** paragrahvi 53 täiendatakse lõikega 6 järgmises sõnastuses:

„(6) Käesoleva paragrahvi lõike 3 punktides 1, 11, 2, 3 ja 6 nimetatud teave tuleb avalikustada ühtses vormingus ning seda tuleb regulaarselt ajakohastada. Teave peab olema piisavalt põhjalik ja täpne, et võimaldada eri lepinguriikide finantsjärelevalve asutuste avalikustatud käesoleva paragrahvi lõike 3 punktides 2, 3 ja 6 nimetatud teabe sisulist võrdlemist.“.

**§ 5. Infoühiskonna teenuse seaduse muutmine**

Infoühiskonna teenuse seaduse § 31 lõike 1 punktist 2 ja lõikest 5 jäetakse välja tekstiosa „väärtpaberibörsi,“.

**§ 6. Investeerimisfondide seaduse muutmine**

Investeerimisfondide seaduses tehakse järgmised muudatused:

**1)** paragrahvi 107 lõike 1 punktist 2 jäetakse välja sõnad „väärtpaberibörsil või muul“;

**2)** paragrahvi 309 lõiget 8 täiendatakse pärast tekstiosa „väärtpaberituru seaduse“ tekstiosaga „§ 47 lõikes 9,“.

**§ 7. Krediidiasutuste seaduse muutmine**

Krediidiasutuste seaduses tehakse järgmised muudatused:

**1)** paragrahvi 2 lõike 4 esimeses lauses asendatakse tekstiosa „§-des 45, 461, 48 ja 49, § 54 lõike 1 punktis 14, §-des 65, 69 ja 70“ tekstiosaga „§-des 45 ja 461, § 47 lõikes 9, §-des 48 ja 49, § 54 lõike 1 punktis 14, §-s 65, § 651 lõigetes 1 ja 2, § 652 lõikes 1, §-des 69 ja 70“;

**2)** paragrahvi 821 lõikest 5 jäetakse välja teine lause;

**3)** paragrahvi 821 lõike 10 teine ja kolmas lause asendatakse lausega „Krediidiasutus peab likviidsuse talituspidevuse plaani testima vähemalt kord aastas, ajakohastama seda käesoleva paragrahvi lõikes 8 nimetatud stressitestis kasutatavate stsenaariumide tulemuste alusel ja andma sellest aru krediidiasutuse juhatusele, kes peab selle heaks kiitma ning sisemist poliitikat ja protsesse sellele vastavalt korrigeerima.“;

**4)** paragrahvi 821 lõige 11 muudetakse ja sõnastatakse järgmiselt:

„(11) Krediidiasutus peab eelnevalt võtma kasutusele vajalikud meetmed, et tagada likviidsuse talituspidevuse plaani viivitamatu rakendamine. Nende meetmete hulka peab kuuluma tagatise hoidmine viivitamata kättesaadavana keskpangapoolse finantseerimise jaoks. See hõlmab tagatise hoidmist vajaduse korral teise lepinguriigi valuutas või kolmanda riigi valuutas, mille suhtes on krediidiasutusel riskipositsioon. Kui see on vajalik, tuleb tagatist hoida lepinguriigi territooriumil, kus krediidiasutusel on filiaal või kus ta osutab teenuseid, või kolmanda riigi territooriumil, mille valuuta suhtes on krediidiasutusel riskipositsioon.“.

**§ 8. Rahapesu ja terrorismi rahastamise tõkestamise seaduse muutmine**

Rahapesu ja terrorismi rahastamise tõkestamise seaduses tehakse järgmised muudatused:

**1)** paragrahvi 34 lõike 2 punktis 1 asendatakse tekstiosa „reguleeritud turul noteeritud äriühing,“ tekstiosaga „äriühing, kelle väärtpaberid on kauplemisele võetud reguleeritud turul ja“;

**2)** paragrahvi 76 lõike 3 punkt 3 muudetakse ja sõnastatakse järgmiselt:

„3) äriühingule, kelle väärtpaberid on kauplemisele võetud reguleeritud turul;“.

**§ 9. Riigivaraseaduse muutmine**

Riigivaraseaduses tehakse järgmised muudatused:

**1)** paragrahvi 2 lõike 9 punktis 1 asendatakse sõnad „noteeritud reguleeritud väärtpaberiturul või mille väärtpaberite noteerimiseks“ sõnadega „kauplemisele võetud reguleeritud väärtpaberiturul või mille väärtpaberite kauplemisele võtmiseks“;

**2)** paragrahvi 5 lõike 6 punktis 1, § 74 lõikes 3, § 81 lõikes 13 ja § 98 lõikes 7 asendatakse sõna „noteeritud“ sõnadega „kauplemisele võetud“;

**3)** paragrahvi 77 lõike 1 teises lauses asendatakse sõnad „noteeritud reguleeritud väärtpaberiturul või nende noteerimiseks“ sõnadega „kauplemisele võetud reguleeritud väärtpaberiturul või nende kauplemisele võtmiseks“.

**§ 10. Tagatisfondi seaduse muutmine**

Tagatisfondi seaduse § 83 lõike 1 punktis 1 asendatakse sõnad „börsil noteeritud“ sõnadega „reguleeritud väärtpaberiturul kauplemisele võetud“.

**§ 11. Täitemenetluse seadustiku muutmine**

Täitemenetluse seadustiku § 124 lõike 7 teises lauses asendatakse tekstiosa „Börsil noteeritud või reguleeritud väärtpaberiturul kauplemisele võetud väärtpaberid võib kohtutäitur müüa ka vastaval väärtpaberibörsil või reguleeritud turul, arvestades seejuures vastava väärtpaberibörsi või“ tekstiosaga „Reguleeritud väärtpaberiturul kauplemisele võetud väärtpaberid võib kohtutäitur müüa ka asjakohasel reguleeritud turul, arvestades seejuures sellise“.

**§ 12. Välisinvesteeringu usaldusväärsuse hindamise seaduse muutmine**

Välisinvesteeringu usaldusväärsuse hindamise seaduse § 5 lõikes 3 asendatakse sõnad „väärtpaberibörsil noteeritud“ sõnadega „reguleeritud väärtpaberiturul kauplemisele võetud“.

**§ 13. Väärtpaberite registri pidamise seaduse muutmine**

Väärtpaberite registri pidamise seaduses tehakse järgmised muudatused:

**1)** paragrahvi 5 täiendatakse lõikega 6 järgmises sõnastuses:

„(6) Registrisse kantakse väärtpaberite omandamise hind, kui emitent on selle registripidajale registrisse kandmiseks avaldanud väärtpaberite registreerimisel, aktsia- või osakapitali suurendamisel, ühinemisel, jagunemisel, ümberkujundamisel, aktsiate nimiväärtuse vähendamisel aktsiakapitali suurust muutmata või investeerimisfondi osakute väljalaskmise korral.“;

**2)** paragrahvi 7 lõike 3 sissejuhatavas lauseosas asendatakse tekstiosa „§ 5 lõigetes 4 ja 5“ tekstiosaga „§ 5 lõigetes 4–6“;

**3)** paragrahvi 7 lõike 3 punkti 1 täiendatakse pärast sõna „isik“ tekstiosaga „, samuti väärpaberikonto omaja varahooldusõigust teostav eestkostja või tema poolt selleks volitatud isik“;

**4)** paragrahv 151 muudetakse ja sõnastatakse järgmiselt:

„Kui väärtpaber on kaubeldav või kui kasvõi üht väärtpaberit hoitakse väärtpaberiomanike nimekirja fikseerimise kuupäeva seisuga esindajakontol, siis:

1) tuleb teha kõik nimetatud väärtpaberist tulenevad väljamaksed kõikidele nimekirja fikseerimise kuupäeva seisuga väärtpaberiomanike nimekirja kantud väärtpaberiomanikele keskdepositooriumi vahendusel;

2) võib emitendi taotlusel teha ka muid käesoleva paragrahvi punktis 1 nimetatud väljamaksetega lahutamatult seotud makseid, sealhulgas viivisemakseid või muid sarnaseid makseid, kõikidele nimekirja fikseerimise kuupäeva seisuga väärtpaberiomanike nimekirja kantud väärtpaberiomanikele keskdepositooriumi vahendusel.“;

**5)** seadust täiendatakse §-ga 542 järgmises sõnastuses:

„**§ 542. Registripidaja tegevuse kooskõlla viimine käesoleva seaduse § 5 lõikes 6 ja § 151 punktis 2 sätestatuga**

Registripidaja on kohustatud viima oma tegevuse kooskõlla käesoleva seaduse § 5 lõikes 6 ja § 151 punktis 2 sätestatuga 12 kuu jooksul nimetatud sätete jõustumisest arvates.“.

**§ 14. Seaduse jõustumine**

(1) Käesoleva seaduse § 1 punktid 26–31, 43, 45, 46, 48, 49, 51, 57 ja 69 jõustuvad 2026. aasta 6. juunil.

(2) Käesoleva seaduse § 1 punktid 2, 36, 38–41, 44, 50, §-d 2, 3 ja 5, § 6 punkt 1 ning §-d 8–12 jõustuvad 2026. aasta 5. detsembril.

Lauri Hussar

Riigikogu esimees

Tallinn, 2026

Algatab Vabariigi Valitsus 2026

(allkirjastatud digitaalselt)